Som kunstner er Oseland autodidakt. Allerede som barn visste han at det var kunstmaler han ønsket å være, og som femtenåring solgte han sitt første bilde. Gjennom årene har han deltatt på en rekke separate og kollektive ustillinger. Han har deltatt på åtte juryerte utstillinger i regi av Norsk forening for Uavhengige Kunstnere (NFUK). Han deltok på Sørlandsutstillingen i 2014 og 2016. Som eneste selvvlærte kunstner, og i selskap med tolv andre utvalgte kunstnere fra Sørlandet, ble han valgt, blant ca 100 søkere og ca 300 kunstverk, til å delta på Sørlandsutstillingen i 2014. I et intervju med høsten 2015, uttaler han at det ikke finnes provokasjon i noe han lager og at han er opptatt av at form, farge og komposisjon skal oppleves behagelig og danne en harmoni.